 Άρθρ.1.-1.Δια τα πέραν των ελληνικών συνόρων κείμενα κτήματα, τα περιελθόντα δυνάμει της από 5.11.1964 Ελληνογιουγκοσλαυϊκής Συμφωνίας «περί ανταλλαγής των εκείθεν των συνόρων ιδιοκτησιών» κυρωθείσης δια του Νόμ. 4455/1965, εις την κυριότητα του Γιουγκοσλαυϊκού Δημοσίου, καταβάλλεται εις τους φερομένους εις την από 10.7.1959 έκθεσιν της εις την Συμφωνίαν αναφερομένης Τεχνικής Επιτροπής, ως ιδιοκτήτας Έλληνας υπηκόους και δια την εις την αυτήν έκθεσιν καταγραφείσαν δι’ έκαστον έκτασιν, χρηματική αποζημίωσις, οριζομένη κατά στρέμμα εις το 20πλάσιον της προκυπτούσης κατά στρέμμα αξίας των περί ων το άρθρ. 3 της Συμφωνίας ταύτης κτημάτων. Οι κατά τ’ ανωτέρω δικαιούχοι ιδιοκτήται ή οι καθολικοί ή ειδικοί διάδοχοι αυτών, ως και εις ένα έκαστον τούτων καταβλητέα αποζημίωσις καθορίζονται δι’ αποφάσεως της παρά τω Πρωτοδικείω Φλωρίνης Επιτροπής Απαλλοτριώσεων, εις ην μετέχει μετά ψήφου και ο Οικονομικός Έφορος Φλωρίνης ή ο νόμιμος αναπληρωτής αυτού, νικώσης εν ισοψηφία της ψήφου του Προέδρου. 2.Δι’ αποφάσεως της αυτής Επιτροπής Απαλλοτριώσεων καθορίζεται η τρέχουσα αξία των εις την κυριότητα του Ελληνικού Δημοσίου περιελθόντων, δυνάμει της Συμφωνίας, γιουγκοσλαυϊκών, κτημάτων, άτινα παρεχωρήθησαν προσωρινώς δι’ αποφάσεως της Διευθύνσεως Γεωργίας Νο-μού Φλωρίνης εις τους κατά την προηγουμέ-νην παράγραφον Έλληνας ιδιοκτήτας. Αι εκτάσεις αύται δύνανται να παραχωρώνται οριστικώς δι’ αποφάσεως της αυτής Επιτροπής εις τους κατόχους των, εφ’ όσον ούτοι δι’ εγγράφου δηλώσεώς των, υποβαλλομένης εις την Διεύθυνσιν Γεωργίας Νομού Φλωρίνης εντός έξ μηνών από της ενάρξεως της ισχύος του παρόντος, ήθελον αποδεχθή τον συμψηφισμόν της οφειλομένης εις αυτούς, κατά την παρ. 1 αποζημιώσεως. Εις περίπτωσιν καθ’ ην η  (Αντί για τη σελ. 522,05(α) Σελ. 522,05(β) Τεύχος Ε41-Σελ. 93 Γαλλία, Γερμανία κ.λπ. 40.Ε.γ.5 αξία της προσωρινώς παραχωρηθείσης εκτάσεως είναι μεγαλυτέρα της κατά την προηγουμένην παράγραφον καταβλητέας αποζημιώσεως η αντιστοιχούσα κατ’ αξίαν εις την επί πλέον διαφοράν έκτασις παραχωρείται εις τον προσωρινόν κάτοχον οριστικώς τη αιτήσει αυτού επί καταβολή της κατά τα ανωτέρω καθοριζομένης αξίας αυτής εις τρεις ετησίας ατόκους δόσεις. Ο χρόνος καταβολής των δόσεων καθορίζεται δια της περί παραχωρήσεως αποφάσεως. Η περί παραχωρήσεως απόφασις της Επιτροπής Απαλλοτριώσεων είναι οριστική, μη υποκειμένη εις ένστασιν ή αναπομπήν, αποτελεί δε τίτλον δεκτικόν μεταγραφής. 